CELEX: 62009TA0325
Language: el
Date: 2011-09-21 00:00:00
Title: Υπόθεση T-325/09 P: Απόφαση του Γενικού Δικαστηρίου της 21ης Σεπτεμβρίου 2011 — Adjemian κ.λπ. κατά Επιτροπής (Αίτηση αναιρέσεως — Υπαλληλική υπόθεση — Μη μόνιμοι υπάλληλοι — Σύμβαση προσλήψεως για ορισμένο χρόνο — Άρνηση συνάψεως νέας συμβάσεως προσλήψεως ή ανανεώσεως συμβάσεως προσλήψεως για αόριστο χρόνο — Συμφωνία-πλαίσιο για την εργασία ορισμένου χρόνου — Οδηγία 1999/70/ΕΚ — Άρθρο 88 του ΚΛΠ — Απόφαση της Επιτροπής σχετικά με την ανώτατη διάρκεια της χρησιμοποιήσεως μη μόνιμου προσωπικού στις υπηρεσίες της)

29.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/16
            
         Απόφαση του Γενικού Δικαστηρίου της 21ης Σεπτεμβρίου 2011 — Adjemian κ.λπ. κατά Επιτροπής
   (Υπόθεση T-325/09 P) (1)
   
   (Αίτηση αναιρέσεως - Υπαλληλική υπόθεση - Μη μόνιμοι υπάλληλοι - Σύμβαση προσλήψεως για ορισμένο χρόνο - Άρνηση συνάψεως νέας συμβάσεως προσλήψεως ή ανανεώσεως συμβάσεως προσλήψεως για αόριστο χρόνο - Συμφωνία-πλαίσιο για την εργασία ορισμένου χρόνου - Οδηγία 1999/70/ΕΚ - Άρθρο 88 του ΚΛΠ - Απόφαση της Επιτροπής σχετικά με την ανώτατη διάρκεια της χρησιμοποιήσεως μη μόνιμου προσωπικού στις υπηρεσίες της)
   2011/C 319/32
   Γλώσσα διαδικασίας: η γαλλική
   
      Διάδικοι
   
   
      Αναιρεσείoντες: Vahan Adjemian (Angera, Ιταλία) και 175 μη μόνιμοι και πρώην μη μόνιμοι υπάλληλοι της Ευρωπαϊκής Επιτροπής των οποίων τα ονόματα περιλαμβάνονται σε παράρτημα της αποφάσεως (εκπρόσωποι: S. Orlandi, A. Coolen, J-N. Louis και É. Marchal, δικηγόροι)
   
      Έτεροι διάδικοι: Ευρωπαϊκή Επιτροπή (εκπρόσωποι: J. Currall και D. Martin) και Συμβούλιο της Ευρωπαϊκής Ένωσης (εκπρόσωποι: M. Bauer και K. Zieleśkiewicz)
   
      Αντικείμενο
   
   Αίτηση αναιρέσεως της αποφάσεως του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 4ης Ιουνίου 2009, F-134/07 και F-8/08, Adjemian κ.λπ. κατά Επιτροπής (δεν έχει ακόμη δημοσιευθεί στη Συλλογή).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Αναιρεί την απόφαση του Δικαστηρίου Δημόσιας Διοίκησης της Ευρωπαϊκής Ένωσης (δεύτερο τμήμα) της 4ης Ιουνίου 2009, F-134/07 και F-8/08, Adjemian κ.λπ. κατά Επιτροπής, κατά το μέρος που όρισε ότι παρέλκει η απόφανση επί του αιτήματος που οι προσφεύγοντες στην υπόθεση F-134/07, των οποίων τα ονόματα περιλαμβάνονται στο παράρτημα της παρούσας αποφάσεως, είχαν στρέψει κατά των αποφάσεων με τις οποίες απορρίφθηκαν οι διοικητικές τους ενστάσεις.
            
         
               2)
            
            
               Απορρίπτει κατά τα λοιπά την αίτηση αναιρέσεως.
            
         
               3)
            
            
               Απορρίπτει την προσφυγή που ασκήθηκε από τους προσφεύγοντες στην υπόθεση F-134/07, των οποίων τα ονόματα περιλαμβάνονται στο παράρτημα της παρούσας αποφάσεως, κατά το μέρος που με την προσφυγή αυτή είχαν ζητήσει την ακύρωση των αποφάσεων με τις οποίες απορρίφθηκαν οι διοικητικές τους ενστάσεις.
            
         
               4)
            
            
               Ο Vahan Adjemian και οι 175 μη μόνιμοι υπάλληλοι και πρώην μη μόνιμοι υπάλληλοι της Ευρωπαϊκής Επιτροπής των οποίων τα ονόματα περιλαμβάνονται στο παράρτημα της παρούσας αποφάσεως φέρουν τα δικαστικά τους έξοδα, καθώς και εκείνα στα οποία η Επιτροπή και το Συμβούλιο της Ευρωπαϊκής Ένωσης υποβλήθηκαν στο πλαίσιο της παρούσας δίκης.
            
         
      (1)  EE C 256 της 24.10.2009.